باکی‌نین باش معماری وظیفه‌سینده چالیشان زیور بیگ احمدبیگوف شهرین داشناک‌لار و اس‌‌ار-منشویک‌لردن عیبارت مرکزی خزر دیکتاتورلوغو-دان آزاد اولونماسی زامانی شهید اولموش آذربایجانلی و تورک عسگرلری‌نین خاطیره‌سینی ابدی‌لشدیرمک اوچون چمبرکند قبیریستانلیغیندا اوجالدیلاجاق آبیده کومپلکسی‌نین لاییحه‌سینی حاضیرلامیشدی. آلتی‌بوجاقلی توربه گؤرونوشونده اولان همین لاییحه ده اورتا عصر آذربایجان معمارلیق اینجی‌لریندن مهارتله ایستیفاده اولونموشدو.